Metropolia AMK - Uutiset - Ooppera unohdetusta säveltäjästä Ann-Elise Hannikaisesta
Ooppera unohdetusta säveltäjästä Ann-Elise Hannikaisesta
Kotimaisen oopperan tulevat tähdet tuovat lavalla ensi kertaa suomalaisen naissäveltäjän elämäkerran. Säveltäjä Ann-Elise Hannikainen herää henkiin Metropolian opiskelijoiden lopputyössä marraskuussa.
”Olemme tehneet helposti lähestyttävän, riemukkaan ja koskettavan esityksen. Suomalaiset oopperat ovat usein käsitelleet historiallisia miehiä, naisesta kertova ooppera on harvinaisuus”, ohjaaja Ida Heimonen sanoo.
Säveltäjä Ann-Elise Hannikainen -ooppera perustuu Ann-Elise Hannikaisen (1946 ̶ 2012) vaiherikkaaseen elämään. Ann-Elisen roolia esittää samanaikaisesti kuusi laulajaa. He näyttävät kuusi erilaista puolta, persoonaa ja näkökulmaa säveltäjästä. Ooppera käsittelee naisen identiteettiä, menestystä ja menetystä sekä kamppailua unohdetuksi ja muistetuksi tulemisen välillä.
Ann-Elise Hannikainen oli diplomaatin tytär, joka vietti suurimman osan elämästään ulkomailla. Kun Hannikaisen pianistihaaveet kariutuivat sairastumiseen, hän muutti Espanjaan, jossa hänen säveltäjänuransa lähti nopeaan nousuun. Ann-Elise rakastui itseään 41 vuotta vanhempaan sävellyksenopettajaansa Ernesto Halffteriin ja eli hänen kanssaan Madridissa toistakymmentä vuotta. Halffterin kuoleman jälkeen vuonna 1989 Ann-Elise lopetti säveltämisen, joutui palaamaan Suomeen ja katosi julkisuudesta.
Esityksen takana on kotimaisen oopperan tulevat tähdet: säveltäjä Markus Virtanen, 30, ohjaaja Ida Heimonen, 28, ja koreografi Riina Salmi, 23. Teos on naisten teatteri-ilmaisun ohjaajan AMK-tutkintoon kuuluva työharjoittelu Metropolian esittävän taiteen tutkinto-ohjelmassa.
Ooppera toteutetaan yhteistyössä Metropolian musiikin tutkinto-ohjelman hjelman kanssa.
www.annelisehannikainen.fi
info@annelisehannikainen.fi
facebook.com/annelisehannikainen
IG: annelisehannikainen
Ida Heimonen, ida.heimonen@metropolia.fi, p. 050 491 4522
Markus Virtanen, markus.vo.virtanen@gmail.com, www.markusvirtanen.fi
Minna Nieminen, minna.nieminen2@metropolia.fi
Pe 13.11. klo 19 (ensi-ilta)
Kesto: 65 min., ei väliaikaa
Paikka: Konserttisali, Metropolia Ammattikorkeakoulu,
Liput: 20€/10€, yli 10 hengen ryhmille 5€. Koululaisryhmät 3,5€/henkilö.
Lipunmyynti 1.10. alkaen: info@annelisehannikainen.fi/ tekstaritse 050 376 4899.
Tuotanto: Minna Nieminen ja Ida Heimonen sekä Maria Myllykangas (internet-sivut)
Laulajat: Simon Barrad, Ulla Bürger, Satu Honkala, Niina Laitinen, Johanna Lesonen, Varvara Merras-Häyrynen ja Anna-Maija Perttunen
Näyttelijä: Väinö Makkonen
Tanssijat: Maria Kiema, Sami Rekola, Taija Sairanen, Saana Sarpo, Mirjami Sirén, Elle Turunen, Terhikki Vaarala, Hanna Virtanen ja Iiris Walter
Orkesteri: Eva Sarkola (huilu), Neus Enrich Piris (oboe), Juho Tuominen (klarinetti), Sebastian Brenner (bassoklarinetti), Jarkko Saura (viulu), Lauri Lehtinen (viulu), Henri Haavisto (alttoviulu), Aino Siurua (sello)